**ZÁPISNICA**

**ZASADNUTIE Z PLÉNA SSA 2023**

* Miesto: Bratislava, Junácka 6
* Termín: 22 marca 2023
* Začiatok: 17:30

1. Otvorenie prezidentom SSA

Plénum otvorila a viedla prezidentka SSA sl. Lenka Gunišová.

Na základe odohraných súťaží sa a prezentovaných kluboch na Pléne sa udelili jednotlivé hlasy nasledovne:

**Prítomné kluby a počet hlasov (červeným sú zaznamenané prítomné kluby)**

|  |  |
| --- | --- |
| **Klub** | **Počet hlasov** |
|
| SK Trnava Panthers | **5** |
| BK Apollo Bratislava | **3** |
| Klub Trnava Giants | **2** |
| BK Angels Trnava | **2** |
| TJ Slávia STU Spiders Bratislava | **1** |
| BK Jelka | **1** |
| Good Sports Bratislava | **1** |
| Pezinok | **1** |
| Outmen Skalica | **1** |
| Akademik TU Crows Košice | **2** |
| **Hlasovanie** | **19** |

Spolu: 12 hlasov z 19, nadpolovičná väčšina 7 hlasov, dvojtretinová väčšina 8 hlasov.

Prezidentka SSA konštatovala, že v zmysle č.6 bod 11. je Plénum uznášaniaschopné.

1. Predstavenie programu Pléna SSA 2023

***Hlasovanie o doplnení programu:***

1. *hlasovanie číslo 1. :*

*Predsedkyňa dozornej rady navrhla doplniť do programu Pléna vyplývajúce z povinnosti v zmysle Zákona o účtovníctve :*

* *Schválenie účtovnej závierky SSA*
* *Správa dozornej rady*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

1. *hlasovanie číslo 2. :*

*P.Richard Bohunický navrhol doplniť bod – Doplnenie Správnej rady SSA a Dozornej rady SSA, nakoľko na Plénum boli doručené dve odstúpenia :*

*sl.Dominika Rampáčková – odstúpila zo Správnej rady SSA*

*sl.Petra Slaninková – odstúpila z Dozornej rady SSA*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

***Hlasovanie o programe Pléna :*** *(hlasovanie číslo 3.)*

*Návrh kompletného programu Pléna SSA navrhla prezidentka SSA.*

Hlasovanie : 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

1. Voľba mandátovej, volebnej, návrhovej komisie a voľby zapisovateľa zápisnice (spojenie komisií) – návrhy na členov komisií predniesol prezident SSA.

* Zapisovateľ: Richard Bohunický
* Návrhová, volebná, mandátová komisia: Laura Ferancová, Ján Gajarský ml., Adriana Merczová

Hostia na Pléne : Tomáš Hireš

***Hlasovanie o komisií a  hosťoch na Pléne:*** *(hlasovanie číslo 4.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

Nové kluby organizácie – žiadne nové žiadosti SSA neeviduje.

1. Správa o stave a činnosti organizácie za uplynulé obdobie

Správa prezidentky SSA prednesená Lenkou Gunišovou. Správa je prílohou tejto zápisnice.

1. Správa o hospodárení

Správu o hospodárení za rok 2022 bola vypracovaná generálnym sekretárom SSA p. Františkom Buntom, avšak pre jeho neúčasť z titulu rodinných dôvodov, nebola správa predložená.

Správa bude zaslaná Správnej rade dodatočne do 15.5.2023

Správa bude prílohou tejto zápisnice.

Informácie o hospodárení majú možnosť členovia vidieť na webe SSA – softballslovakia.com, kde sú mesačné závierky.

***Hlasovanie o správe stavu a činnosti SSA za r.2022:*** *(hlasovanie číslo 5.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

1. Správa dozornej rady – Výročná správa kontrolóra

Správu dozornej rady predniesla delegátom predsedkyňa dozornej rady p.Adriána Merczová. Správa bude k nahliadnutiu na webe SSA.

***Plénum SSA berie na vedomie*** *Výročnú správu kontrolóra*

1. Schválenie účtovnej závierky SSA za rok 2022

Delegátom bola predložená kompletná Účtovná závierka a daňové priznanie SSA za rok 2022. K dokumentom sa nik nevyjadril. A dokumenty budú k stiahnutiu na webe SSA.

***Hlasovanie o Účtovnej závierke SSA za rok 2022 :*** *(hlasovanie číslo 6.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

1. Reprezentačný tréneri

Prezidentka SSA informovala, že v r.2023 sa konajú naše reprezentácie zúčastnia 2 vrcholových podujatí, ME U18 žien v Prahe a ME mužov v Dánsku.

P.Natália Horváthova navrhla na post hlavného kouča reprezentácie U18 p.Milana Mega. Ten s návrhom súhlasil.

Rozpočet pre reprezentáciu U18 je 8.000 €. Odporúča sa pre hráčky, poplatok 50 €.

Prezidentka SSA realizuje pohovor s hráčkami a rodičmi, ktoré môžu reprezentovať v tejto kategórii.

Výprava nemá stanovené cieľové umiestnenie, dôležitá je už samotná účasť.

Prípadne overiť možnosť získania hráčok so zahraničia so slovenským pasom – zodpovední prezidentka SSA a hlavný kouč.

Vedením reprezentácie mužov bol poverený p.Ján Čech. Keďže delegáti Pléna nenavrhli iného kandidáta, delegáti rozhodovali len o ňom.

Rozpočet pre reprezentáciu U18 je 13.000 €. Prípadné iné požiadavky hlavného kouča zistí prezidentka SSA.

Delegáti nenavrhli žiadneho protikandidáta a tak sa hlasovalo len o jednom návrhu.

***Hlasovanie o trénerovi reprezentácií žien U18 a mužov pre rok 2023 :*** *(hlasovanie číslo 7.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

1. Doplnenie správnej a dozornej rady SSA

Na základe zaslaných odstúpení zo správnej a dozornej rady delegáti navrhli na pozície :

Sl.Petru Slaninkovú – za členku správnej rady SSA

p.Tomáša Hireša – za člena dozornej rady SSA.

Obaja so svojou nomináciou súhlasili.

Žiadny iný návrh nebol podaný.

***Hlasovanie o členovi správnej rady SSA :*** *(hlasovanie číslo 10.)*

*Na nového člena správnej rady SSA bola navrhnutá sl.Petra Slaninková*

Za návrh: 9 hlasov, proti návrhu: 0 hlasov, zdržali sa hlasovania: 3 hlasy.

***Výsledok hlasovania: schválené.***

***Hlasovanie o členovi dozornej rady SSA :*** *(hlasovanie číslo 11.)*

*Na nového člena dozornej rady SSA bol navrhnutý p.Tomáš Hireš.*

Za návrh: 12 hlasov, proti návrhu: 0 hlasov, zdržali sa hlasovania: 0 hlas.

***Výsledok hlasovania: schválené.***

1. Program 2023 a návrhy na nasledujúce obdobie.

Diskusia k návrhom na činnosť SSA v ďalšom období – prebehla diskusia k fungovaniu organizácie a možnosťami akoby asociácia dokázala pomôcť klubov.

V rámci diskusie boli navrhnuté tieto návrhy :

* Rozhodcov a zapisovateľov v základnej časti budú platiť kluby a to vo výške :
* Rozhodci : 20 € na 1 rozhodcu na 1 zápas
* Zapisovateľ : 15 € na 1 zápas
* Rozhodcov a zápis počas zápasov play-off bude platiť SSA s rovnakými odmenami ako v základnej časti
* Za zabezpečenie rozhodcov na zápas bude zodpovedný tím, na ktorého ihrisku sa zápasy odohrajú, pričom si môže vyžiadať pomoc SSA
* Zapisovateľa zabezpečí domáci tím

Na obe pozície sa odporúčajú vyhotoviť Dobrovoľnícke zmluvy, aby náklady vynaložené na tieto dve funkcie mohli byť riadne zúčtované

* Zápis zo zápasov sa bude v prvom rade zabezpečovať v papierovej forme. Následne domáci tím v spolupráci so SSA zabezpečí uloženie do aplikácie iScore
* Prebehla diskusia k súťažiam SSA,

V týchto termínoch sa odohrajú duely ženskej ligy :

9.5.2023 – utorok – Trnava

17.5.2023 – streda – Bratislava

23.5.2023 – utorok – Trnava

7.6.2023 – streda – Bratislava

10.-11.6.2023 Panthers Trnava organizuje turnaj žien U16

24.6.2023 – termín na ligový turnaj. Tu je potreba osloviť okolité krajiny s ponukou na tento turnaj (Milan Mego – Maďarsko, Apollo – na Rakúsko, príp.kto môže využiť svoje kontakty)

* Majstrovstvá SR v slowpitchi sú pripravené na august 2023, kde víťaz je majstrom SR
* Rovnako sa vyvinie aktivita zorganizovať turnaj o majstra SR v mužskej kategórii
* Intenzívne treba pracovať na odohraní kadetsko-juniorskej súťaže. Súťaž by sa mala odohrať mimo víkendov
* Zabezpečiť overenie statusu a doplnenie hráčov do 26 rokov do registra. Zároveň zabezpečiť prelinkovanie na tento register na web SSA

**Úlohy pre sekretariát** :

* Predložiť na rozbor Nájomnú zmluvu SSA v Dome športu za kanceláriu
* Maily pre správnu radu preposielať aj členom dozornej rady SSA
* Predložiť Správnej rade Nájomnú zmluvu za priestory kancelárie v Dome športu – do 30.5.2023
* Predložiť Správnej rady Pracovnú zmluvu zamestnanca s trvalým pracovným pomerom so SSA – do 30.5.2023
* Predložiť Správnej rade časový rámec pracovného času generálneho sekretára, ktorý odpracuje pre SSA – do 30.5.2023
* Predložiť Správnej rade stav skladu SSA, ktorý sa nachádza v Trnave – predloží Richard Bohunický do 15.5.2023

***Hlasovanie o programe SSA na rok 2023:*** *(hlasovanie číslo 12.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené. Plénum berie informácie na vedomie a schvaľuje termín a systém odohrania play-off.***

1. Rozpočet SSA 2023

Prezidentka SSA delegátom predstavila návrh rozpočtu, k rozpočtu sa vyjadrili zúčastnení členovia Pléna, k jednotlivým kapitolám rozpočtu sa vyjadril aj prezidentka SSA.

Nakoľko z diskusie o jednotlivých bodoch vznikla polemika a pri neúčasti Gen.sekretára nedostali delegáti dostatočné vysvetlenie.

Na základe uvedeného Rozpočet bude schválený Správnou radou po podaní ďalších informácií. Správna rada rozhodne o jednotlivých kapitolách rozpočtu, ako aj celkovom schválení.

**Úlohy pre sekretariát** :

* Zistiť možnosť zrušenia položky „Spoje“ – ročne 240 €
* Zrušiť mobilný telefón
* Zaistiť v spolupráci s Panthers Trnava a SSA zrušenie skladu v prenajatej garáži a presunúť na ihrisko Panthers, či skladu SSA. Uvedené bude možné po ukončení rekonštrukcie priestorov na ihrisku Panthers.
* Dať info prečo energie za kanceláriu platíme v rovnakom pomere ako SBA ?
* Dať info prečo platíme nájom v pomere 60-40% k SBA, pričom dohoda bola, že budeme platiť 1/3
* Dať info koľko z prenájmu platíme kanceláriu a koľko za príručný sklad

***Hlasovanie o rozpočte 2023 – Rozhodnutie o schválení sa deleguje na Správnu radu SSA:*** *(hlasovanie číslo 13.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

***Prestávka a príprava Uznesenia Pléna SSA 2023***

1. Uznesenie

Návrhová komisia sformulovala presné znenie uznesenia, pripravila ho na schválenie Plénom SBF.

***Hlasovanie o uzneseniach Pléna:*** *(hlasovanie číslo 14.)*

Za návrh: 12 hlasov, proti návrhu: 0 hlasov, zdržali sa hlasovania: 0 hlasov.

***Výsledok hlasovania: schválené.***

Prezidentka SSA poďakovala zúčastneným a ukončila Plénum SSA 2023.

**Prílohy:**

* Poverovacie listiny na zastupovanie klubov
* Prezenčná listina, Rokovací program
* Správy:
  + Správa o stave organizácie, Účtovná závierka, súvaha a výkaz ziskov a strát, Výročná správa kontrolóra za rok 2022
* Rozpočet 2023
* Uznesenie
* Priebeh hlasovaní

V Bratislave, 22. marca 2023 Zapisovateľ: Richard Bohunický

Overovateľ: Laura Ferancová